Roland Garros 2015 – muški singl
Rafael Nadal bio je petostruki uzastopni nosilac titule, ali je izgubio u četvrtfinalu od Novaka Đokovića, čime je prekinut njegov niz od 39 pobjeda na ovom turniru. To je Nadalov tek drugi poraz u karijeri na Roland Garrosu (prvi je doživio 2009. od Robina Söderlinga u 4. kolu). Ovo je i prvi put nakon 2004. da ni Nadal ni Federer nisu ušli u polufinale, što je garantiralo da će turnir dobiti novog pobjednika. Titulu je osvojio Stanislas Wawrinka pobijedivši Novaka Đokovića 3–1 i onemogućivši mu da dođe do jedinog Grand Slam trofeja koji mu nedostaje. Ovo je Wawrinki drugi osvojeni Grand Slam turnir, a Đokoviću treći poraz u finalima na Roland Garrosu.